Дивје Бабе

Дивје Бабе е карстна пештера и археолошки парк со поглед на реката Идрица во северозападна Словенија. Забележителни се палеолитските остатоци, вклучително и обработената коска на пештерска мечка позната како флејта Дивје Бабе, која контроверзно се толкува како музички инструмент на неандерталец.

 Име 
Името Дивје Бабе (буквално „диви баби“) се однесува на вештерки, за кои често се верувало дека живееле во пештерите.
 Затоа името значи „Пештера на вештерки“.

 Локација 
Дивје Бабе се наоѓа на 230 метри над долината на реката Идријца. Реката ги минува ридовите Идрија и ридовите Церкно и се отвора кон реката Соча.

 Палеонтологија 
Местото на пештерата било ископувано од 1978 до 1986 година од Митја Бродар, а повторно од 1989 до 1995 година од Иван Турк и Јанез Дирјец. Меѓу откриените артефакти имало и наоди од Орињачката култура, вклучително и коскена точка (во слојот 2 или 3) датирана од пред околу 35000 години. Ископани се околу осум слоеви од мезолитот кои содржат околу 20 огништа, 600 камени алатки и неколку артефакти од коски. Пронајдени биле и бројни скелетни остатоци од пештерската мечка.

Флејтата Дивје Бабе е пронајдена во слој 8, датиран е од средниот палеолит од пред 50.000 до 35.000 години. Била во непосредна близина на огниште, што укажува на присуство на праисториски луѓе, веројатно неандерталци. Флејтата е фрагмент од бутна коска од млада пештерска мечка со четири вдлабнати дупки. Интерпретацијата на артефактот како флејта е контроверзна, и е предмет на жестока дебата, а некои истражувања наместо тоа сугерираат дека дупките се од животинско потекло, траги од заби на хиена.
 Наводи 

Категорија:Пештери во Словенија
Категорија:Координати на Википодатоците